Qualques criticos afirman que os autenticos «advogaus d'o diaple» cheneralment s'identifican a ell mesmo como tals por o bien d'a etiqueta y a cortesía, mientres que os troles pueden refusar todas dos. A mayoría d'a discusión sobre qué motiva a os troles procede d'atros usuarios d'Internet que afirman haber estudiau o comportamiento d'os mesmos. I hai poca literatura d'investigación que describa o termin u o fenomeno. Os comentarios d'usuarios acusaus d'estar troles podrían estar poco fiables, ya que de feito podrían estar intentando estimular a controversia mas que abanzar en l'entendimiento d'o fenomeno. D'a mesma forma, os acusadores son con freqüencia motivados por un deseyo d'esfender un determinau prochecto y as referencias a que un usuario d'Internet sía un trol podrían no tener base en las fiques reals de dita persona. Como resultau, identificar las fiques d'os troles resulta quasi siempre especulativo. Con tot y con ixo, varias fiques basicas han estau atribuidas a os troles, seguntes o tipo de disrupción que se piensa que son provocando.